钦定古今图书集成/明伦汇编/氏族典/第175卷 > 钱术
## 钦定古今图书集成/明伦汇编/氏族典/第175卷 > 钱术

按《万姓统谱》：“术，海盐人。由进士嘉靖二年任威县令。
博学有文词，下车道以礼义，兴教化，创名宦、乡贤二
祠，以崇先哲风。后进建洺阳书院，置射圃亭以振作
士类，人文彬彬然矣。至于均田粮以平民赋，开街渠
以便民宫，必务为久远之计，而不为近图。以是士民
孚服。且慨文献之不足征，而威之有志，实自术始也。”
后擢官工部主事，卒。其祠于乡也，以居官清苦称。先
令内黄，有德政，黄人亦入祀于“名宦”云。